
[image: image2.png]SUBZONA LOCUINTE INDIVIDUALE
(maxim 2 unitati locative pe parcela)
P.O.T. maxim =35%

C.U.T. maxim =1,05%

H.maxim CORNISA 8m - P+1E+M
H.maxim COAMA - 10,5m - P+1E+M
Se vor rezerva minim 2 locuri de
parcare/unitate locativa.

SUBZONA SERVICII, MICA

PRODUCTIE NEPOLUANTA SI
DEPOZITARE

P.O.T.maxim =50%

C.U.T.maxim =1,50

H.maxim CORNISA 12 m - P+2E
H.maxim COAMA - 15 m - P+2E
Spatiu verde amenajat - minim 20 %

· Teritoriul care urmează să fie reglementat prin PUZ:
Prezenta documentaţie are ca obiect realizarea în partea de nord a comunei Ghiroda, în intravilanul satului Giarmata-Vii, la nord-est fata de canalul HCn 22, la sud fata de centura DNCT Timișoara, a unei zone pentru servicii, mică producție nepoluantă, depozitare și zonă locuințe cu funcțiuni complementare pe o suprafaţă de 14.516 m2 teren. 
Repartizarea pe folosinţă şi funcţiuni a suprafeţei zonei studiate este în prezent cea de teren în intravilan, C.F. 4004576, comuna Ghiroda, satul Giarmata-Vii, în suprafaţă de 14.516 m2 – și aflat în proprietatea lui S.C. DUDUMETAL S.R.L..
· S totală = 1,4516 ha
Conform prevederilor din PUG Ghiroda în lucru, această zonă este propusă pentru dezvoltarea zonelor de servicii și locuire. 
· Zona studiată:
Terenul studiat se afla intr-o zona favorabilă dezvoltării unor zone de servicii, mică producție nepoluantă, depozitare și locuințe cu funcțiuni complementare, fiind la limita intravilanului localității Giarmata-Vii, comuna Ghiroda, fapt ce ii conferă un potențial de dezvoltare urbanistică.
Fiind vorba de un teren situat într-o zonă în continuă dezvoltare cu construcții existente în vecinătate, limita de studiu a fost stabilită astfel:
· la NORD – centura ocolitoare a municipiului Timișoara DNCT;
· la VEST – P.U.Z. aprobat prin aviz C.J. Timiș nr. 122/2013;
· la EST – P.U.Z. aprobat prin aviz C.J. Timiș nr. 77/2018;
· la SUD – canalul de desecare Hcn 22. 
Accesul in zona se realizeaza din drumul de exploatare DE19 și drumul colector aprobat prin P.U.Z.-urile aprobate la vest de terenul propus pentru a fi reglementat, pe latura de vest a acestuia.  
· Categorii funcționale ale dezvoltării, unități/ subunități funcționale
Funcțiunea conform PUG Ghiroda în lucru – zonă servicii, zonă pentru locuințe cu regim mic de înălțime și perdea de protecție între cele două funcțiuni menționate anterior. 
Funcțiunea propusă : nu se modifică – zonă servicii, mică producție nepoluantă, depozitare și zonă locuințe cu funcțiuni complementare.
	Sprafață teren
	Existent
m2                            %
	Propus
m2                                   %

	Locuințe individuale  și funcțiuni complementare
(maxim  2 unități locative /parcelă)
	-
	-
	5.140
	35,41

	Spații verzi
	-
	-
	765
	5,27

	Servicii, mică producție nepoluantă și depozitare
	-
	-
	5.026
	34,62

	Drumuri și accese
	-
	-
	3.585
	24,70

	Suprafață totala teren
	14.516
	100,00
	14.516
	100,00


Funcțiuni propuse posibile a fi implementate în interiorul parcelei aferente PUZ-ului în lucru:
· Locuințe individuale și funcțiuni complementare pentru maxim 2 familii; 
· Zonă servicii, mică producție nepoluantă și depozitare;
· Spaţii verzi amenajate;
· Accese carosabile, pietonale, piste ciclişti, parcaje, garaje;
· Reţele tehnico – edilitare şi construcţii  aferente.
· Servituți
Pentru toate lucrările rutiere propuse şi care urmăresc realizarea unor noi trasee de străzi sau lărgirea profilului transversal - în zonele unde profilul stradal nu este asigurat - se impune rezervarea suprafeţelor de teren necesare. 
· Dotări de interes public
Zona de servicii, mică producție nepoluantă și depozitare se va realiza în proximitatea centurii DNCT, către drumul colector aferent centurii, situată pe latura nord-estică a parcelei studiate.
· Asigurarea accesurilor, parcajelor,utilităților
Pentru realizarea investitiei se propun lucrări privind dezvoltarea echipării edilitare, asigurarea acceselor pe teren, asigurarea locurilor de parcare necesare funcționării corecte a funcțiunilor propuse prin P.U.Z. Asigurarea accesurilor și a parcajelor se vor realiza prin grija beneficiarului cu respectarea legislației în vigoare. Accesul pe terenul studiat se va face prin partea de Vest a terenului din drumul de exploatare DE19 și drumul colector aprobat prin P.U.Z.-urile aprobate la vest de terenul propus pentru a fi reglementat. În momentul acesta:
· traseele drumurilor de exploatare din zonă nu permit rezolvări coerente, fiind necesare intervenţii suplimentare pentru asigurarea continuităţii drumurilor în zonă, respectiv asigurarea unor profile transversale corespunzătoare,  precum şi iniţierea unor drumuri noi, compatibile cu dezvoltarea unei zone pentru activitati economice cu caracter terțiar;
· accesul din drumurile de exploatare pe parcelele studiate se poate face doar într-o manieră unitară;
· se vor asigura locuri de parcare pe domeniul privat și public; necesarul de locuri de parcare pentru zona de servicii, mică producție nepoluantă și depozitare se va stabili la faza DTAC, în funcție de capacitatea clădirilor, funcțiunea propusă pentru implementare, cu respectarea RGU (aprobat prin HG525/96) si RLU Ghiroda, iar pentru zona de locuințe se vor asigura cate 2 locuri de parcare pt fiecare unitate locativă;
· se vor respecta normele de igienă și normele PSI.
Propunerea de rezolvare a accesibilităţii terenurilor din zona studiată prin documentaţia de faţă presupune realizarea unei trame stradale pornind de la P.U.G. Ghiroda în lucru:
-se propune configurarea unui profil stradal cu un prospect de 12m pentru drumul longitudinal propuse pe latura de sud-est și pentru drumurile transversale ce strabat terenul pe direcția sud-est, nord-vest. Pentru continuarea drumului colector aferent centurii DNCT, s-a rezervat suprafața de teren necesară, corelată cu planurile urbanistice zonale aprobate din vecinătate.
Apele meteorice de suprafaţă vor fi colectate prin rigole, ce vor fi racordate la reţeaua de canalizare proiectată în zonă.
Străzile vor fi executate din îmbrăcăminţi moderne alcătuite dintr-o fundaţie din balast şi piatră spartă şi o îmbrăcăminte bituminoasă din mixturi asfaltice.
Rețelele de echipare edilitară necesare se vor realiza prin grija beneficiarului. Din punct de vedere al echipării edilitare, obiectivele actuale existente în zonă sunt branșate la toți furnizorii de utilități: apă, canalizare menajeră, gaz, curent electric, existând posibilitatea unor eventuale extinderi de rețele.
· Capacitățile de transport admise

Prin dimensionarea acceselor auto și pietonale, nu se admite circulația mașinilor de mare tonaj după finalizarea drumurilor, singurele mașini mari permise în zonă fiind cele de intervenții.
INDICATORII PROPUȘI- LIMITE MINIME ȘI MAXIME

· Regimul de aliniere al construcțiilor:

Conform planșei de reglementări:  
· retragere față de aliniamentul stradal: 6m pentru locuințele individuale, respectiv minim 16.83m (variabil) pentru servicii, mică producție nepoluantă și depozitare, conform planșei U.02 – Reglementări urbanistice;
· retragere față de limita posterioara: 10m, respectiv 8m pentru parcelele destinate locuințelor individuale, și 10m în pentru parcela de servicii, mică producție nepoluantă și depozitare;
2. MODUL DE INTEGRARE A INVESTIȚIEI ÎN AREALUL STUDIAT

În zona aferentă terenului studiat există construcţii pe parcele private, țesutul construit existent fiind compus în mod preponderent din locuințe unifamiliale sau bifamiliale.
În stadiul actual, ţinând cont de faptul că terenul este nefolosit, nu există zone de spaţiu verde amenajat. 
Existenţa unor riscuri naturale în zona studiată sau în zonele vecine nu există. 

Principalele disfuncţionalităţi:
a) de circulaţie :
· traseele drumurilor de exploatare din zonă nu permit rezolvări coerente, fiind necesare intervenţii suplimentare pentru asigurarea continuităţii drumurilor în zonă, respectiv asigurarea unor profile transversale corespunzătoare,  precum şi iniţierea unor drumuri noi, compatibile cu dezvoltarea unei zone pentru activitati economice cu caracter tertiar;
· accesul din drumurile de exploatare pe parcelele studiate se poate face doar într-o manieră unitară;
Prezentul studiu nu modifică zonificarea P.U.G. Ghiroda în lucru, încadrându-se în tendințele de dezvoltare urbanistică și a studiilor și proiectelor elaborate anterior, raspunzând nevoilor actuale și viitoare de dezvoltare. Principalele categorii de intervenţie vor fi cele legate de modernizarea circulaţiei, extinderea infrastructurii tehnico – edilitare, realizarea de spaţii verzi şi zone construite.
Propunere de față urmărește reglementarea terenului din punct de vedere funcțional și ai indicatorilor urbanistici, în concordanță cu ”Ghidul privind metodologia de elaborare și conținutul cadru al P.U.Z.-ului” aprobat prin Ordinul nr.176/N/16.08.2000 al Ministerului Lucrărilor Publice și Amenajării Teritoriului și prevederile legale în vigoare.
3. PREZENTAREA CONSECINȚELOR ECONOMICE ȘI SOCIALE LA NIVELUL UNITĂȚII TERITORIALE DE REFERINȚĂ

Din punct de vedere economic și social, investiția va contribui la crearea unui cartier mixt, cu zonă pentru servicii, mică producție nepoluantă, depozitare și locuințe cu funcțiuni complementare necesare.
4. CATEGORII DE COSTURI CE VOR FI SUPORTATE DE INVESTITORI PRIVAȚI ȘI CATEGORII DE COSTURI CE VOR CĂDEA ÎN SARCINA AUTORITĂȚILOR PUBLICE LOCALE

Din partea investitorului se vor asigura financiar următoarele categorii de lucrări:
-lucrările tehnico-edilitare pentru echiparea terenului în cauză, rețelele apă-canal, rețele electrice și rețele alimentare cu gaz, amenajarea prin pietruire a drumurilor propuse prin planul urbanistic zonal.

Arh. Dumitrele Elena- Emilia

